ciscoriordan/open-greek-corpus-annotations huggingface dataset:
plato-philosophy.menexenus 234
ἐξ ἀγορᾶς ἢ πόθεν Μενέξενος ; ἐξ ἀγορᾶς , ὦ Σώκρατες , καὶ ἀπὸ τοῦ βουλευτηρίου . τί μάλιστα σοὶ πρὸς βουλευτήριον ; ἢ δῆλα δὴ ὅτι παιδεύσεως καὶ φιλοσοφίας ἐπὶ τέλει ἡγῇ εἶναι , καὶ ὡς ἱκανῶς ἤδη ἔχων ἐπὶ τὰ μείζω ἐπινοεῖς τρέπεσθαι , καὶ ἄρχειν ἡμῶν , ὦ θαυμάσιε , ἐπιχειρεῖς τῶν πρεσβυτέρων τηλικοῦτος ὤν , ἵνα μὴ ἐκλίπῃ ὑμῶν ἡ οἰκία ἀεί τινα ἡμῶν ἐπιμελητὴν παρεχομένη ; ἐὰν σύ γε , ὦ Σώκρατες , ἐᾷς καὶ συμβουλεύῃς ἄρχειν , προθυμήσομαι · εἰ δὲ μή , οὔ . νῦν μέντοι ἀφικόμην πρὸς τὸ βουλευτήριον πυθόμενος ὅτι ἡ βουλὴ μέλλει αἱρεῖσθαι ὅστις ἐρεῖ ἐπὶ τοῖς ἀποθανοῦσιν · ταφὰς γὰρ οἶσθʼ ὅτι μέλλουσι ποιεῖν . πάνυ γε · ἀλλὰ τίνα εἵλοντο ; οὐδένα , ἀλλὰ ἀνεβάλοντο εἰς τὴν αὔριον . οἶμαι μέντοι Ἀρχῖνον ἢ Δίωνα αἱρεθήσεσθαι .
Lemmas: ἐκ ἀγορά ἤ πόθεν Μενέξενος ; ἐκ ἀγορά , ὦ Σωκράτης , καί ἀπό ὁ βουλευτήριον . τίς μάλα σύ πρός βουλευτήριον ; ἤ δῆλος δή ὅτι παίδευσις καί φιλοσοφία ἐπί τέλος ἡγέομαι εἰμί , καί ὡς ἱκανός ἤδη ἔχω ἐπί ὁ μέγας ἐπινοέω τρέπω , καί ἄρχω ἐγώ , ὦ θαυμάσιος , ἐπιχειρέω ὁ πρέσβυς τηλικοῦτος εἰμί , ἵνα μή ἐκλείπω σύ ὁ οἰκίον ἀεί τις ἐγώ ἐπιμελητής παρέχω ; ἐάν σύ γε , ὦ Σωκράτης , ἐάω καί συμβουλεύω ἄρχω , προθυμέομαι · εἰ δέ μή , οὐ . νῦν μέντοι ἀφικνέομαι πρός ὁ βουλευτήριον πυνθάνομαι ὅτι ὁ βουλή μέλλω αἱρέω ὅστις λέγω ἐπί ὁ ἀποθνῄσκω · ταφή γάρ οἶδα ὅτι μέλλω ποιέω . πάνυ γε · ἀλλά τίς αἱρέω ; οὐδείς , ἀλλά ἀναβάλλω εἰς ὁ αὔριον . οἴομαι μέντοι Ἀρχῖνος ἤ Δίων αἱρέω .